ml ml ml en ml en ml ml ml en ml ml ml ml ml ml ml ml ml ml gl ml ml ml ml ml ml ml ml ml ml en en ru ml en ml ml ml en ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml en ml en en ml cs en it ml ml ml ml ml ml ml ml ml ml ml ml ml ml ml ml ml ml en en ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml en ml ml ml ml ml ml ml ml ml ml ml ml ml ml ml ml ml ml ml ml ml ml ml ta ml ml ml ml ml ml ml ml ml ml
Jump to navigation Jump to search
ഇതേ പേരിലുള്ള പട്ടണത്തിന്, ദയവായി അടിമാലി കാണുക.
ഇടുക്കി ജില്ലയിലെ ദേവികുളം താലൂക്കിൽ സ്ഥിതി ചെയ്യുന്ന ഒരു പഞ്ചായത്താണ് അടിമാലി ഗ്രാമപഞ്ചായത്ത്. 271.53 ചതുരശ്ര കിലോമീറ്റർ വിസ്തീർണ്ണമുള്ള ഈ പഞ്ചായത്ത് അടിമാലി ബ്ലോക്കിലെ മന്നാംകണ്ടം വില്ലേജ് പരിധിയിലാണ് സ്ഥിതി ചെയ്യുന്നത്. ഇടുക്കി ജില്ലയിലെ പ്രധാന വ്യാപാര കേന്ദ്രം കൂടിയായ ഈ പ്രദേശം ഗ്രാമീണ സവിശേഷതകൾ കാത്തു സൂക്ഷിച്ചുകൊണ്ടുള്ള നഗരമായി വളർന്നുകൊണ്ടിരിക്കുന്ന സ്ഥലമാണ്.
പടിഞ്ഞാറ് - കുട്ടമ്പുഴ ഗ്രാമപഞ്ചായത്ത്
കിഴക്ക് - വെള്ളത്തൂവൽ ഗ്രാമപഞ്ചായത്ത്
വടക്ക് - മാങ്കുളം ഗ്രാമപഞ്ചായത്ത്
തെക്ക് - പെരിയാർ നദി
ഇടുക്കി ജില്ലയിൽ ദേവികുളം താലൂക്കിൽ അടിമാലി ബ്ലോക്കിൽ, മന്നാംകണ്ടം വില്ലേജ് പരിധിയിൽ വരുന്ന അടിമാലി ഗ്രാമപഞ്ചായത്തിന് 271.53 ചതുരശ്ര കിലോമീറ്റർ വിസ്തീർണ്ണമുണ്ട്. ഈ പഞ്ചായത്തിൻറെ അതിർത്തികൾ പടിഞ്ഞാറ് കുട്ടമ്പുഴ ഗ്രാമപഞ്ചായത്ത്, കിഴക്ക് വെള്ളത്തൂവൽ പഞ്ചായത്ത്, വടക്ക് മാങ്കുളം ഗ്രാമപഞ്ചായത്ത്, തെക്ക് പെരിയാർ നദി എന്നിവയാണ്. ചരിത്രമുറങ്ങുന്ന മലയടിവാരത്ത് മന്നാൻ സമുദായക്കാരുടെ സങ്കേതമായിരുന്നു മന്നാംകണ്ടവും കുട്ടമ്പുഴയും. അടിമാലിയെന്നാൽ മന്നാൻ സമുദായക്കാരുടെ ഭാഷയിൽ “വെള്ളം വന്നു വീഴുന്ന സ്ഥലം” എന്നാണ് അർത്ഥം. ഒരു കാലത്ത് നിബിഡ വനമായിരുന്ന ഈ പ്രദേശം പൂഞ്ഞാർ തമ്പുരാക്കന്മാരുടെ വകയായിരുന്നു. കോട്ടയം ജില്ലയുടെ ഭാഗമായിരുന്ന ഈ പ്രദേശം കവളങ്ങാട് പഞ്ചായത്തിന്റെ ആറാം വാർഡിൽ ഉൾപ്പെട്ടതായിരുന്നു. 1955-ൽ ആദ്യത്തെ പഞ്ചായത്ത് തെരഞ്ഞെടുപ്പിൽ കുട്ടമ്പുഴ-മന്നാംകണ്ടം എന്നീ പ്രദേശങ്ങൾ കവളങ്ങാട് പഞ്ചായത്തിന്റെ ആറാം വാർഡ് ആയിരുന്നു. 1960 ൽ ആണ് മന്നാംകണ്ടം പഞ്ചായത്ത് രൂപീകരിച്ചത്. 1967-ൽ കുട്ടമ്പുഴ പഞ്ചായത്ത് രൂപീകരിച്ചപ്പോൾ മന്നാംകണ്ടം പഞ്ചായത്തിന്റെ രണ്ടു വാർഡുകൾ നഷ്ടപ്പെട്ട് ഇന്നത്തെ രൂപത്തിലായി. പിന്നീട് മന്നാംകണ്ടം അടിമാലി പഞ്ചായത്തെന്ന് പുനർനാമകരണം ചെയ്തു. സഹ്യന്റെ സാനുവിൽ മനോഹരമായ ഈ കൊച്ചുഗ്രാമത്തിന് തെക്ക് ഭാഗത്ത് പെരിയാറും, വടക്കു ഭാഗത്ത് അംബരചുംബികളായ കൊരങ്ങാട്ടി മലകളും കിഴക്ക് ഭാഗത്ത് കൂമ്പൻപാറ മലകളുടെ അടിവാരവും പടിഞ്ഞാറ് ഭാഗത്ത് സുപ്രസിദ്ധമായ നേര്യമംഗലം ആർച്ച് പാലവും അതിരിടുന്നു. എറണാകുളം ജില്ലയിൽ നിന്ന് അടിമാലി പഞ്ചായത്തിലേക്ക് പ്രവേശിക്കുന്ന റാണി ലക്ഷ്മിഭായി നിർമ്മിച്ച രാജകീയ പൊതുവഴി ഇന്ന് നാഷണൽ ഹൈവേ 49 ആയി സഞ്ചാരികളുടെ പറുദീസയായ മൂന്നാറിലേക്ക് കടന്നുപോകുന്നു. കൊടുംവനങ്ങളും നീർച്ചാലുകളും നിറഞ്ഞ ഈ പ്രദേശം കാട്ടുമൃഗങ്ങളുടെ താവളമായിരുന്നു. മലയുടെ അടിവാരങ്ങളിൽ പ്രധാനമായി കേന്ദ്രീകരിച്ചുകിടക്കുന്നതുകൊണ്ട് അടിമാലിയെന്ന ഓമനപ്പേരിൽ അറിയപ്പെടുന്നു. പ്രകൃതി മനോഹരമായ ഹരിത വനങ്ങളിലെ കരിമ്പാറക്കൂട്ടങ്ങളിലൂടെ കുതറിച്ചാടുന്ന ചീയപ്പാറ വെള്ളച്ചാട്ടവും വാളറ വെള്ളച്ചാട്ടവും നാഷണൽ ഹൈവേ 49-ലൂടെയുള്ള യാത്രയിൽ നയനാനന്ദകരമായ കാഴ്ചയാണ്. സമുദ്രനിരപ്പിൽ നിന്ന് ഉദ്ദേശം 4000 അടി ഉയരത്തിൽ സ്ഥിതി ചെയ്യുന്ന കുതിരകുത്തി മലയുടെ നെറുകയിൽ നിന്നാൽ, എറണാകുളം ടൌണിന്റെ ദൂരവീക്ഷണം ലഭിക്കും. താഴ്വാരത്തിൽ ലോവർ പെരിയാർ പദ്ധതി സ്ഥിതി ചെയ്യുന്നു. ഈ പഞ്ചായത്തിൽ 75 ശതമാനം കറുത്ത പശിമരാശി മണ്ണും 25 ശതമാനം ചെമ്മണ്ണും ആണ്. ആദിവാസികൾക്കും കുടിയേറ്റ കർഷകർക്കും കനകം സമ്മാനിക്കുന്ന ഈ സഹ്യന്റെ പുത്രി ഹൈറേഞ്ചിനഭിമാനമാണ്.
http://www.trend.kerala.gov.in Archived 2019-09-02 at the Wayback Machine.
ഇടുക്കി ജില്ലയുടെ ഭൂമിശാസ്ത്രവുമായി ബന്ധപ്പെട്ട ഈ ലേഖനം അപൂർണ്ണമാണ്‌. ഇതു വികസിപ്പിക്കുവാൻ സഹായിക്കുക.
ജില്ലാ പഞ്ചായത്ത്: ഇടുക്കി ജില്ലാ പഞ്ചായത്ത്
ദേവികുളം · പീരുമേട് · തൊടുപുഴ · ഉടുമ്പൻചോല · ഇടുക്കി
അടിമാലി · അഴുത · ദേവികുളം · ഇളംദേശം · ഇടുക്കി · കട്ടപ്പന · നെടു‌ങ്കണ്ടം · തൊടുപുഴ
ആലക്കോട് · അറക്കുളം · അയ്യപ്പൻ കോവിൽ · ബൈസൺ വാലി · ചക്കുപള്ളം · ചിന്നക്കനാൽ · ദേവികുളം · ഇടമലക്കുടി · ഇടവെട്ടി · ഏലപ്പാറ · ഇരട്ടയാർ · കഞ്ഞിക്കുഴി · കാമാക്ഷി · കാഞ്ചിയാർ · കാന്തല്ലൂർ · കരിമണ്ണൂർ · കരിങ്കുന്നം · കരുണാപുരം · കോടിക്കുളം · കൊക്കയാർ · കൊന്നത്തടി · കുടയത്തൂർ · കുമാരമംഗലം · കുമിളി · മണക്കാട് · മാങ്കുളം · അടിമാലി · മറയൂർ · മരിയാപുരം · മൂന്നാർ · മുട്ടം · നെടുങ്കണ്ടം · പള്ളിവാസൽ · പാമ്പാടുംപാറ · പീരുമേട് · പെരുവന്താനം · പുറപ്പുഴ · രാജാക്കാട് · രാജകുമാരി · ശാന്തൻ‌പാറ · സേനാപതി · ഉടുമ്പൻചോല · ഉടുമ്പന്നൂർ · ഉപ്പുതറ · വണ്ടൻമേട് · വണ്ടിപ്പെരിയാർ · വണ്ണപ്പുറം · വട്ടവട · വാത്തിക്കുടി · വാഴത്തോപ്പ് · വെള്ളത്തൂവൽ · വെള്ളിയാമറ്റം
തൊടുപുഴ · ദേവികുളം · ഉടുമ്പൻചോല · ഇടുക്കി · പീരുമേട്
മറ്റു ജില്ലകൾ: ആലപ്പുഴ ·  ഇടുക്കി ·  എറണാകുളം ·  കണ്ണൂർ ·  കാസർഗോഡ് ·  കൊല്ലം ·  കോട്ടയം ·  കോഴിക്കോട് ·  തിരുവനന്തപുരം ·  തൃശ്ശൂർ ·  പത്തനംതിട്ട ·  പാലക്കാട് ·  മലപ്പുറം ·  വയനാട്
"https://ml.wikipedia.org/w/index.php?title=അടിമാലി_ഗ്രാമപഞ്ചായത്ത്&oldid=3649883" എന്ന താളിൽനിന്ന് ശേഖരിച്ചത്
ഇടുക്കി ജില്ലയുടെ ഭൂമിശാസ്ത്രം - അപൂർണ്ണലേഖനങ്ങൾ
Webarchive template wayback links
All articles with dead external links
Articles with dead external links from ഓഗസ്റ്റ് 2021
PDF ആയി ഡൗൺലോഡ് ചെയ്യുക
ഈ താൾ അവസാനം തിരുത്തപ്പെട്ടത്: 22:28, 23 ഓഗസ്റ്റ് 2021.
വിവരങ്ങൾ ക്രിയേറ്റീവ് കോമൺസ് ആട്രിബ്യൂഷൻ-ഷെയർഎലൈക്ക് അനുമതിപത്ര പ്രകാരം ലഭ്യമാണ്; മേൽ നിബന്ധനകൾ ഉണ്ടായേക്കാം. കൂടുതൽ വിവരങ്ങൾക്ക് ഉപയോഗനിബന്ധനകൾ കാണുക.